روسیادا داها اوّل ده مذاکیره ائدیلن مشهور آنلیق صحبت پروقراملاری قاداغانلیغی تکرار گوندمه گلدی.
روس حکومتی دولت مامورلاری‌نین واتساپ  WhatsApp، وایبر و تلگرام کیمی صحبت پروقرام‌لاریندا رسمی یازیشما ائتمه‌سینی و یا فایل گؤندرمه‌سینی قاداغان ائتدی.
ایزوستیا قزئتی‌نین خبرینه گؤره، روسیانین میللی ایچ امنیت تشکیلاتی FSB، بو ایستگی یئرینه یئتیرمه‌ین دولت مامورلاری اوچون جزا سیستمی تشگیل ائتمه‌‌یه قرار وئردی.
بونا گؤره FSB طرفین‌دن تائید اولمایان پروقرام‌لاری ایستیفاده ائدن دولت مامورلاری دیسیپلین جزاسی آلا‌جاق و حتی ایشدن آتیلا بیله‌جک.
شخصی مقصدلر اوچون بیر قاداغان گتیریلمه‌سی دوشونولمور.
آنجاق دولت مامورلاری آراسیندا ائدیلن یازیشما‌لار و فایل ترانسفرلری‌نین اوچونجو شخص‌لر طرفین‌دن اله کئچیریلممه‌سی اوچون خصوصی بیر قوروما لازیمدیر.
خاریجی اؤلکه‌لرین الینده اولان مشهور صحبت  پروقراملاری‌نین قاداغان ائدیلمه‌سی روسیادا داها اوّل ده گوندمه گلمیشدی.
بیر دفعه داها گوندمه گلن موضوعنو، روسیا پرزیدنت رهبرلیگی، علاقه ناظیرلیگی و FSB اطراف‌لی اولا‌راق تکرار اله آلا‌جاق.
